
EVIGT  LIV  ER  AT  KENDE  GUD  OG  HANS  SØN  JESUS  KRISTUS 


NUMMER   20 


15.  OKTOBER  1922 


71.  AARGANG 


TALE  AF  PRÆSIDENT  HEBER  J.  GRANT 
I  UNGDOMSKONFERENCEN 

i  Salt  Lake  City  den   10.  Juni  1922. 
(Fortsat  fra  Side  293.) 


Paa  mine  Rejser  som  Præsident  over  den  europæiske  Mis- 
sion hændte  det  mange  Gange,  at  en  Passager  i  en  Kupé,  hvor 
Rygning  var  forbudt,  tog  sin  Pibe  op  og  blev  overrasket,  naar 
jeg  sagde:  »Dette  er  ikke  en  Rygekupé.«  Almindeligt  svarede 
han:  »Jeg  har  faaet  Damernes  Tilladelse  til  at  ryge,«  hvortil 
jeg  sagde:  »De  er  formodentlig  vant  dertil,  men  det  er  jeg 
ikke;  der  er  flere  Pladser  for  Rygere  end  Ikke-Rygere  i  dette 
Tog.  Gem  Deres  Pibe,  til  vi  naar  næste  Station,  da  kan  De  op- 
søge en  Vogn,  som  er  bestemt  for  Rygere.«  Jeg  har  ogsaa  set 
Damer,  som  er  blevet  fornærmede,  fordi  jeg  ikke  tillod  Ryg- 
ning i  min  Nærhed.  Det  er  sørgeligt,  at  Rygning  er  i  stor  Til- 
tagende hos  Damer.  Hvis  de  fortsætter  dermed,  vil  det  ikke 
vare  længe,  før  deres  kvindelige  Følelser  forsvinder,  derom  er 
der  ingen  Tvivl. 

EN  BILLION  DOLLARS  OM  AARET  ALENE  TIL 
CIGARETTER. 
Vi  staar  foran  Virksomhed  og  Økonomi.  En  Billion  Dollars 
om  Aaret  forbruges  i  De  forenede  Stater  til  Cigaretter,  en 
Dollar  for  hvert  Minut  fra  Jesu  Kristi  Fodsel  indtil  i  Dag.  En 
Dollar  i  Minuttet  opbrændes  og  ødelægges.  Tænk  paa  dette! 
En  Billion  Dollars  paa  et  Aar  opbrændes  i  Cigaretter.  Disse 
Millioner  om  Aaret  til  Cigaretter  er  mere,  end  alle  De  for- 
enede Stater  udbetaler  til  Skolevæsenet,  og  endda  taler  vi  om 
den  overmaade  dyre  Skoleundervisning.  Jeg  tror  fuldt  og  fast, 
at  hvis  de  Sidste  Dages  Hellige  aldrig  benyttede  The,  Kaffe, 
Tobak,  01  eller  andre  berusende  Drikke,  men  sparede  de 
Penge,  som  bliver  ødslet  paa  disse  Omraader,  og  indsatte  dem 
i  lønnnende  Forretninger,  saa  vilde  de  i  Dag  være  Ejer  af  ti 
Gange  saa  mange  Penge,  som  nu  findes  i  alle  Utahs  Banker. 
Forøvrigt  er  enhver  Dollar,  som  er  brugt  ved  at  overtræde 
Visdomsordet,  gaaet  bort  fra  vor  Stat. 

FRELSE  VED  LYDIGHED. 

Der  er  en  uigenkaldelig  Lov  i  Himlen,  før  end  Jordens 
Grundvold  blev  lagt,  paa  hvilken  alle  Velsignelser  er  betin- 
get, og  naar  vi  modtager  en  Velsignelsse  fra  Herren,  saa  er 
det  formedelst  Lydighed  til  denne  Lovs  Betingelse.  Naar  en 
Person  opponerer,  saa  er  det  begrundet  paa  hans  Ulydighed 
mod  Gud,  og  jeg  kan  bemærke,  at  mange,  som  er  blevet  ude- 
lukket fra  denne  Kirke,  beraaber  sig  paa,  at  Kirkens  Autoritet 
ikke  har  behandlet  dem  paa  den  rette  Maade,  og  at  Kirkens 
Autoritet  mangler  Overbærenhed  og  Sympati;  men  disse  Per- 
soner, som  er  udelukket  af  Kirken,  paastaar,  at  de  selv  har 
handlet  ret;  men  de  taler  ikke  Sandhed.  I  Unge!  Lyt  ikke  til 
saadanne  Mennesker,  som  har  trodset  Guds  Love  og  er  blevet 
udelukket,  de  er  Løgnere,  og  med  mindre  de  vil  forbedre  sig, 
skal  de  komme  til  at  betale  dyrt  for  deres  Løgne:  »At  adlyde 
er  bedre  end  Offer,  og  at  være  hørsom  end  det  Fede  af  Væd- 
dere.« 

EN  PERSONLIG  ILLUSTRATION. 

Der  er  en  uigenkaldelig  Lov  fastsat  i  Himlen,  at  naar  vi 
modtager  en  Velsignelse,  saa  er  det  gennem  Lydighed  mod 
den  Lov.  Jeg  læste  i  en  Avis  for  omtrent  20  Aar  siden  dette: 
Heber  J.  Grant  vil  sandsynligvis  dø,  og  neden  under  denne 
Artikel  var  mit  Fotografi. 

Da  jeg  var  i  Bedring,  sagde  Sygeplejersken  paa  Hospitalet 
en  Dag  til  mig:  »Mr.  Grant,  De  vil  blive  rask,  der  var  ni  Læger 
til  Stede  den  Gang,  De  blev  opereret.  Otte  af  dem  sagde,  at  De 
maatte  do,  der  var  intet  Haab  for  deres  Liv.  Men  den  niende 
Læge  sagde:  »Jeg  tror,  han  vil  blive  rask.«  Jeg  sagde  til  Syge- 
plejersken: »Vil  De  indbyde  denne  Læge  til  at  komme  og  se 
mig,  jeg  onsker  ikke  at  se  de  andre  otte  Læger.«  Da  han  kom, 
sagde  jeg:  »Doktor,  Sygeplejersken  fortalte  mig,  at  De  var  den 
eneste  af  de  ni  Læger,  som  var  til  Stede  under  min  Operation, 
som  sagde,  at  jeg  vilde  blive  rask.  Jeg  ønsker  at  vide,  hvorfor 
De  ikke  var  enig  med  de  andre  otte  Læger.«  »Mr.  Grant,«  sva- 
rede han,  »maaske  det  kun  var  en  Gisning,  men  jeg  havde  en 
vis  Aarsag  dertil.«  »Og  hvad  var  denne  Aarsag?«  spurgte  jeg. 
»Jeg  har  kendt  Pulsslaget  paa  mange  Mennesker  under  Ope- 
rationer, men  jeg  har  aldrig  truffet  en  Puls  slaa  saa  regel- 
mæssigt som  Deres;  under  de  syv  Kvarter,  Operationen  varede, 
slog  Deres  Puls  regelmæssig,  og  jeg  sagde,  at  dette  Hjærte 
skal  frelse  ham.«  Men  hvad  var  nu  Aarsagen  til  Hjærtets 
Styrke?  Jeg  har  aldrig  brugt  The,  Kaffe,  Tobak  eller  be- 
rusende Drikke,  og  derfor  havde  jeg  ikke  et  Tobakshjærte,  og 
mit  ufordærvede  Maskineri  var  i  Stand  til  at  bekæmpe  Syg- 
dommen. 

Straks  efter  denne  Operation  havde  min  Huslæge  sagt  mig, 
at  jeg  burde  nedskrive  min  sidste  Vilje,  thi  der  var  intet  Haab 
for  mig.  Jeg  bad  ham  meddele  mig  den  fulde  Sandhed.  Jeg 
sagde  til  ham,  at  jeg  var  finansielt  ruineret,  og  da  jeg  ikke 
kunde  leve  længe  nok  til  at  betale  min  Gæld,  fortalte  jeg  ham, 
at  jeg  ønskede  at  skrive  et  Brev  til  mine  Kreditorer,  hvis  det 
var  sikkert,  at  jeg  skulde  dø,  og  jeg  vilde  ogsaa  skrive  et  Brev 

til  min  Familje  og  Venner  og  give  dem  mit  sidste  Vidnesbyrd 
om  Jesu  Kristi  Evangelium;  men  dersom  der  var  en  Mulig- 
hed for  mig  til  at  blive  rask,  saa  skulde  der  ikke  siges  noget 
om  dette.  »Jeg  vil  personligt  tage  denne  Risiko,  at  ved  Her- 
rens Velsignelse  skal  jeg  blive  rask,  men  hvis  De  véd  med 
Sikkerhed,  at  jeg  skal  dø  efter  Operationen,  saa  maa  De  med- 
dele mig  dette,  og  jeg  vil  da  skrive  disse  to  Breve.«  Han  for- 
talte mig  saa  i  min  Hustrus  Nærværelse,  at  da  de  begyndte 
Operationen,  var  Blodforgiftningen  begyndt,  og  jeg  maatte  do. 

EN  OVERBEVISNING  OG  ET  MIRAKEL. 

Jeg  sendte  ikke  Bud  efter  min  Stenograf.  Hvorfor?  Da  min 
Læge  havde  sagt,  at  jeg  skulde  dø,  besøgte  min  Hustru,  hvis 
Legeme  ligger  i  Graven,  mit  Hjem  og  lovede  min  Hustru,  som 
nu  lever,  at  jeg  ikke  skulde  dø,  uden  Forskel  hvor  syg  jeg  end 
var.  Den  Gang  Lægen  sagde,  at  jeg  maatte  dø,  var  jeg  fuld- 
kommen vis  paa,  at  jeg  ikke  skulde  dø.  (Fuldkommen  Tro 
kaster  Frygten  ud.)  Hvorfor  døde  jeg  ikke?  Kort  Tid  for  min 
Operation  blev  en  anden  Operation  udfort  paa  De  forenede 
Staters  Marchal,  Frank  Dyer,  i  samme  Hospital  og  for  den 
samme  Sygdom  (appendicitis).  Hans  Tilfælde  var  ikke  saa 
alvorligt  som  mit,  men  han  døde.  Overlægen,  Allen  Fowler, 
paa  det  katolske  Hospital  sagde  til  Præs.  Joseph  F.  Smith, 
som  stod  hos  mig,  medens  Operationen  udførtes:  »Mr.  Smith, 
De  skal  ikke  tænke  Dem  Muligheden  af,  at  denne  Mand  kan 
blive  rask,  han  kan  ikke  leve;  hvis  han  skulde  leve,  saa  vilde 
det  være  et  Mirakel,  og  der  er  ikke  Mirakler  i  vor  Tid.« 

I  den  sidste  Samtale  af  alvorlig  Natur,  som  jeg  havde  med 
Præs.  Smith,  før  han  døde,  hentydede  han  til  denne  Udtalelse 
og  sagde:  »Heber,  skriv  alt  ned,  som  Lægen  sagde  til  mig,  og 
lad  mig  underskrive  dette.«  Jeg  sagde  til  hans  Søn,  David, 
efter  at  vi  kom  ud  af  Værelset:  »David,  vil  Du  nedskrive 
dette,  og  lad  saa  Din  Fader  underskrive  det.«  Jeg  følte,  at  det 
var  noget  delikat  personligt  at  skrive  et  saadant  Dokument, 
thi  jeg  forstod,  hvor  syg  han  var,  men  jeg  opgav  ikke  Haabet 

om,  at  Præs.  Joseph  F.  Smith  ikke  skulde  leve,  før  den  Dag 
han  døde.  David  skrev  ikke  dette  Dokument,  men  Sandheden 
er,  at  Dr.  Fowler  sagde  disse  Ord  til  Præs.  Smith,  som  var 
hos  mig  hele  Natten,  før  jeg  kom  paa  Hospitalet,  og  i  Lobet 
af  Operationen  talte  han  med  Br.  John  Nicholson  og  andre  af 
mine  Venner.  Br.  Nicholson  sagde  til  mig,  at  da  det  blev  sagt, 
at  jeg  skulde  dø,  fik  han  et  Vidnesbyrd  i  sit  Hjærte,  som 
sagde:  »Broder  Grant  skal  ikke  dø,  han  skal  leve.« 

LOVEN  MAA  ADLYDES. 

Da  Løftet  kom  til  mit  Hjem,  at  jeg  ikke  skulde  dø,  saa 
vidste  jeg,  at  det  var  fra  Herren,  thi  jeg  erindrede  et  Løfte, 
som  blev  givet  til  mig,  mange  Aar  før  denne  Operation,  af  min 
Hustru,  før  hun  døde,  at  jeg  skulde  leve  og  blive  i  Stand  til  at 
betale  alle  mine  finansielle  Forpligtelser,  og  at  jeg  skulde  op- 
løfte min  Røst  i  mange  Lande  og  forkynde  Evangeliets  Gen- 
givelse til  Jorden  af  Jesus  Kristrus  —  Planen  af  Liv  og  Salig- 
gørelse. Jeg  havde  aldrig  været  paa  Mission  før  den  Tid.  Lad 
mig  nu  sige  til  Israels  Ungdom,  at  uagtet  Løftet  blev  givet  til 
mig  af  min  Hustru,  formedelst  Tungemaalsgaven,  at  jeg 
skulde  leve  og  betale  min  Gæld  og  forkynde  Evangeliet  i 
mange  Lande:  »At  der  er  en  uigenkaldelig  Lov  bestemt  i 
Himlen  før  end  Jordens  Grundvold  blev  lagt,  paa  hvilken  alle 
Velsignelser  er  betingede.«  Hvis  jeg  ikke  havde  opfyldt  denne 
Lov,  saa  vilde  jeg  aldrig  have  modtaget  Velsignelserne;  mit 
Hjærte  vilde  aldrig  have  haft  Styrke  nok  til  at  slaa  regel- 
mæssigt for  en  Time  og  tre  Kvarter.  Lægen  sagde:  »Mr.  Grant, 
de  store  Maskinpumper  for  den  store  Stad  Chicago,  som  pum- 
per alt  Vand  til  at  forsyne  Byen,  har  aldrig  virket  mere  regel- 
mæssigt end  Deres  Hjærte.«  Jeg  opfyldte  Loven,  og  af  denne 
Aarsag  var  det,  endskønt  Blodforgiftningen  var  begyndt,  at 
jeg  ikke  døde;  det  var  et  Mirakel  ifølge  Dr.  Fowlers  Mening. 

I  Stedet  for  et  Mirakel  var  det  kun  en  Opfyldelse  af  Loven. 
Herren  opfylder,  hvad  han  har  lovet  i  Lærdommens  og  Pag- 
tens Bog:  »Jeg,  den  Herre  Gud,  er  forpligtet  til  at  gøre,  hvad 

jeg  siger,  men  naar  I  ikke  gør,  hvad  jeg  siger,  saa  har  I  ikke 
noget  Krav  paa  mine  Velsignelser.«  Det  Løfte,  som  blev  givet 
til  min  levende  Hustru  af  min  afdøde  Hustru,  kt  jeg  ikke 
skulde  dø,  blev  opfyldt.  I  Forbindelse  med  dette  Lofte,  som 
blev  givet  af  min  afdøde  Hustru  formedelst  Tungemaalsgaven, 
blev  det  sagt,  at  jeg  skulde  opløfte  min  Røst  i  mange  Lande 
og  forkynde  Evangeliet,  dette  var  ikke  opfyldt  paa  den  Tid, 
som  Operationen  fandt  Sted,  men  er  siden  blevet  opfyldt.  Jeg 
har  opløftet  mit  Røst  fra  Portland  Main  til  Portland  Oregon 
og  fra  Canada  til  Mexico.  Jeg  har  opløftet  min  Røst  i  Japan, 
Sandwichsøerne,  Island,  England,  Irland,  Skotland,  Wales, 
Tyskland,  Frankrig,  Belgien,  Schweiz,  Italien  og  de  tre  skan- 
dinaviske Lande. 

Jeg  har  baaret  mit  Vidnesbyrd,  at  jeg  véd,  at  Gud  lever,  at 
Jesus  er  Kristus,  og  at  Joseph  Smith  var  en  sand  Profet  af 
den  sande  og  levende  Gud,  og  jeg  véd,  at  enhver  Mand  og 
Kvinde  og  Barn,  som  vil  adlyde  Herrens  Befalinger,  skal  mod- 
tage alle  de  Velsignelser,  som  Gud  har  lovet.  Maatte  vi  gaa  fra 
dette  Møde  med  en  fuld  og  fast  Bestemmelse,  som  Zions  Ung- 
dom, at  leve  ifølge  Evangeliet,  og  da  vil  Guds  Velsignelser 
meddeles  alle  i  rigeligt  Maal.  Gud  velsigne  Eder  alle  i  vor 
Herres  Jesu  Kristi  Navn.  Amen. 


„FØREND  SØLVSTRENGEN  LØSNES". 

(Af  Morten  A.  C.  Nicolaysen.) 

»Vi  burde  søge  efter  Sandheden  med 
fuldstændig  Frisindethed,  løsnet  fra 
alle  forudfattede  Meninger.« 

Descartes. 

Forleden  Dag  under  et  Besøg  paa  Salt  Lake  Bibliotek  slog 
jeg  op  i  et  amerikansk  Magazin  for  fysisk-psykisk  Anatomi, 
fremskridtsmæssig  Udvikling  og  kristelig  Etik,  og  fandt  en 
Forklaring  af  Prædikerens  Bog  12.  Kap.,  6.  V.,  hvor  Sætnin- 
gen  »førend  Sølvstrengen   løsnes«   eller  brydes  forekommer. 

Det  Forhold,  hvori  Sætningen  staar  til  den  øvrige  Tekst  i  hele 
Kapitlet,  lader  os  forstaa,  at  Prædikeren  —  opfyldt  af  de 
Gamles  Visdom  og  Indsigt  i  Sjælelivet  —  her  bruger  et  tek- 
nisk-billedligt  Udtryk  for  en  bestemt  og  afgjort  Adskillelses- 
proces  mellem  det  fysiske  og  aandelige  Legeme,  førend  Aan- 
den  gaar  hinsides  til  Aandernes  Verden. 

Jeg  har  nok  for  læst  angaaende  Sagen  i  »Prædikeren«, 
men  ikke  tænkt  grundigere  over  det.  Jeg  skal  give  en  kort 
populær  Fremstilling,  hvilket  Gennemsnits-Læseren  bedst 
kan  forstaa,  da  alle  Enkelthederne  for  at  kunne  følges  kræver 
en  Forudsætning  af  anatomiske  Kundskaber.  Naar  vi  efter- 
haanden  lærer  at  drikke  dybt  nok  af  Kundskabens  Kilder,  vil 
det  blive  klart  for  os,  at  hele  vort  fysiske  Legeme  staar  i  den 
intimeste  Sammenhæng  med  hele  vort  aandelige  Legeme  og 
omvendt. 

Under  Dagens  Timer,  medens  vi  bevæger  os  i  vaagen  Til- 
stand i  den  for  os  naturlige  materialistiske  Verden,  er  den  tre- 
foldige Sølvstreng  (bestaaende  af  kemisk-æteriske  Stoffer) 
oprullet  i  en  Spiral  indenfor  det  fortættede  Legeme  særlig 
omkring  »Solar  Plexus*).  Men  om  Natten,  naar  det  aandelige 


*)  »Solar  Plexus«  er  det  store,  følsomme,  sympatiske  Centrum  af 
et  Nervenet,  som  er  beliggende  bag  Maven.  Den  er  Sædet  for  sym- 
patetiske Nervestrømme  eller  et  stærkt  Medfølelsesliv,  som  staar  i 
Forbindelse  med  andre  Organer.  Ligesom  de  øvrige  organiske  Ka- 
paciteter hos  Mennesket,  kan  »Solar  Plexus«  være  mere  eller 
mindre  udviklet.  Jesus  har  forstå  aet  dens  store  Betydning  i  Sam- 
hørighed med  den  øvrige  psykiske  Organisation,  naar  den  er  op- 
fyldt af  den  Helligaands  Kraft,  da  han  udtalte  til  sine  Disciple  og 
de  Syge  før  deres  Helbredelse:  »Thi  jeg  har  Medlidenhed  med 
Eder,  mit  »Indre«  er  fyldt  med  Barmhjertighed.«  Ifølge  det  af  Jo- 
seph Smith  benyttede  engelske  Ord  »bowels«  for  »Indre«  hersteds 
forstod  han  ved  Guds  Seerkraft,  at  Ordet  i  Originalsproget  havde 
Hensyn  til  det  psykiske  Organ,  beliggende  bag  Maven,  og  naar  det 
er  anspændt  under  Guds  Kraft,  vil  der  være  større  Betingelser  til 
Stede  for  de  Syges  Helbredelse  som  ved  hin  Lejlighed  blandt  Ne- 
phiterne.  (Se  Mormons  Bog  3.  Nephi  17.  Kap.).  Det  lader  til,  at 
Paulus  har  haft  en  lignende  Opfattelse  i  sit  Brev  til  Kolossenserne 
3.  Kap.,  12.  V.,  idet  han  gør  Forskel  paa  de  psykiske  Organer  som 
Barmhjertighedens  »Indre«  og  det  ydmyge  Sind. 

Jeg  unddrager  sig  og  efterlader  det  fortættede  og  det  vitale 
Legeme  paa  Lejet  for  at  genvinde  sine  Kræfter  under  Stof- 
skiftet, skyder  Sølvstrengen  sig  frem  fra  Toppen  af  den 
bageste  Del  af  Hjerneskallen,  hvilken  Skal  er  forbundet  med 
dette  ægformige  aandelige  Viljeslegeme  (Hjernen),  som  fly- 
der over  eller  omkring  det  sovende  Legeme.  En  stærk  For- 
nemmelse af  Sanserne,  et  fysisk  Tryk  eller  Berøring  af  Sølv- 
strengen, som  foraarsager,  at  den  vibrerer,  drager  Jegets  Op- 
mærksomhed mod  det  paa  Lejet  efterladte  Befordringslegeme 
og  gør,  at  det  trækker  sig  tilbage  og  vaagner. 

Denne  Sølvstreng,  som  forbinder  de  højere  og  lavere  Be- 
fordringslegemer,  ender  i  Sædatomet  i  Hjærtet  —  der  hvor 
det  embryoniske  Liv  har  sin  Begyndelse.  Ved  Dødens  Ind- 
trædelse løsvikles  Sædatomets  Kræfter  fra  det  højere  Befor- 
dringslegeme, og  dette  passerer  ud  langs  den  pneumogratiske 
(Lunge-  og  Mave-)  Nerve  gennem  den  bageste  Del  af  Ho- 
vedet og  langs  Sølvstrengen.  Det  er  denne  Adskillelse,  som 
kendetegner  den  fysiske  Død;  men  den  forbindende  Sølv- 
streng bliver  ikke  brudt  paa  én  Gang.  Som  Regel  varer  det  tre 
og  en  halv  Dag,  og  indtil  Afbrydelsen  er  fuldstændig,  er  det 
højere  Jeg  med  dets  Befordringslegeme  (i  Lighed  med  Men- 
neskets Skikkelse)  i  Stand  til  mere  eller  mindre  svagt  at  føle, 
naar  dets  efterladte  Legeme  tages  under  for  tidlig  Behand- 
ling af  Balsameringsetablissementet  eller  eventuelt  brændes. 
I  Henhold  til  dette  Magazins  Mening  skulde  Liget  ligge  i  Ro 
den  ovennævnte  Tid,  ogsaa  særlig  af  den  aandelige  Bevæg- 
grund, at  naar  Aanden  forlader  Legemet,  gennemløber  det 
som  et  Panorama  det  forløbne  jordiske  Levnet,  og  det  er  af 
stor  Vigtighed  for  dets  Fremtid  i  Aandernes  Verden,  at  dette 
Overblik  af  Godt  og  Ondt  i  den  jordiske  Erfaringsskole  ikke 
forstyrres,  førend  det  er  fuldendt,  og  Jeget  har  modtaget  det 

Grunden  til  Jesu  Udtalelse,  at  større  Mirakler  kunde  udføres  i 
fastende  Tilstand,  bliver  egentlig,  set  i  dette  Lys,  mere  forstaaelig, 
da  disse  sympatetiske  Nervestrømme  vil  kunne  faa  større  Frihed 
til  at  blive  paavirket  af  Guds  Kraft,  naar  de  er  fri  fra  Paavirknin- 
gen  af  de  af  Føden  opfyldte  Indvolde.  »Visdoms.ordet«s  Overhol- 
delse helt  igennem  er  ogsaa  dermed  anskueliggjort. 

fulde  uudslettelige  Indtryk  af  den  aandelige  Lektie  der- 
igennem. 

Hvorfor  jeg  fremhæver  disse  Enkeltheder  her,  er,  at  Læ- 
seren derved  hurtigere  vil  lære  at  indse,  af  hvor  uhyre  stor 
Betydning  det  aandelige  Liv,  erhvervet  gennem  Kristus,  er 
og  vil  være  for  det  nu  og  i  Efterlivet.  Det  vil  ogsaa  af  disse 
Grunde  forstaas,  at  det  er  af  største  Vigtighed,  at  et  Medlem 
af  Kirken  bestræber  sig  paa  af  al  sin  Magt  at  leve  et  rent  og 
ædelt  Liv  i  Tanke  og  Sind,  og  som  Prædikeren  siger  i  dette 
12.  Kapitel,  at  man  tænker  paa  sin  Skaber  fra  sin  Ungdom, 
at  man  holder  hans  Bud,  »thi  Gud  skal  føre  hver  Gerning  for 
Dom  med  alt  det,  som  er  skjult,  enten  det  er  Godt  eller 
Ondt.« 

Læseren  maa  betænke,  at  Profeten  Joseph  Smith  har  lagt 
Vægt  paa,  at  Jesu  Kristi  Kirke  af  Sidste  Dages  Hellige  ikke 
alene  er  her  synlig  paa  Jorden,  men  den  er  forbunden  med 
de  guddommelige  Gaver  og  Kræfter  hinsides  i  Aandeverde- 
nen  og  Himlene,  og  naar  et  Menneske  ved  Hjælp  af  Troen 
og  den  nye  Fødsel  af  Vand  og  Aand  er  blevet  en  ny  Skab- 
ning i  Kristus,  saa  er  dets  aandelige  Kræfter  mangfoldiggjort, 
og  det  aandelige  Jeg  kan  med  større  Intensitet  komme  i 
Forbindelse  med  og  modtage  de  himmelske  Intelligensers 
Meddelelser,  Inspirationer  og  Indtryk  i  den  aandelige  Verden, 
naar  det  kødelige  Legeme  hviler  paa  Lejet  for  at  opsamle  nye 
Kræfter  til  Dagens  Arbejde. 

Paa  den  anden  Side  vil  ogsaa  et  Medlem  af  Kirken  lettere 
kunne  sætte  sig  ind  i,  hvorledes  det  er  muligt,  at  naar  det 
afviger  fra  Evangeliets  Lærdomme  eller  begaar  grove  Syn- 
der, at  dets  guddommelige  Følgesvende  eller  Intelligenser  i 
Aandeverdenen  vil  overlade  det  til  sig  selv,  naar  det  fort- 
sætter at  stride  mod  Hellig-Aandens  stille  Anmodninger.  Og 
Resultatet  er,  at  det  baade  i  den  vaagne  og  sovende  Tilstand 
kan  blive  et  Bytte  for  bedrageriske,  løgnagtige  og  egoistiske 
Aander,  som  vil  trække  Vedkommende  ned  i  sin  egen  Sel- 
skabskreds. (Fortsættes). 

DØDEN  —  OG  HVAD  DER  FØLGER  EFTER. 

Af  Henning  Jensen. 

Det,  som  gør  Døden  til  en  saa  uhyre  Katastrofe  for  os,  er, 
at  Aanden  mister  sit  Legeme,  som  den  hidtil  har  været  bun- 
det til,  og  nu  skal  til  at  leve  videre,  saa  at  sige  paa  egen 
Haand.  Der  er  mange  Mennesker,  som  tilsyneladende  lever 
fortræffeligt  uden  Aand  —  eller  dog  uden  noget  Forhold  til 
Aand.  Men  at  leve  videre  uden  sit  jordiske  Legeme,  det  er  for 
os  alle  næsten  utænkeligt.  Og  selv  om  man  har  staaet  i  For- 
hold til  Aand  —  enten  til  Kristi  Aand  eller  til  Folkets  Aand 
eller  til  Menneskeaand  i  Almindelighed,  selv  om  man  altsaa 
har  levet  et  Aandsliv,  —  saa  har  Legemet  dog  spillet  en  saa 
uhyre  Rolle  i  vor  Tilværelse,  at  det  er  en  uhyre  Katastrofe  at 
miste  det;  skondt  de  fleste  sandsynligvis  kommer  gennem  denne 
Katastrofe  uden  at  have  Bevidsthed  om,  hvad  der  foregaar. 

Det  kan  jo  ikke  nægtes,  at  Legemet  spiller  en  Hovedrolle  i 
vor  jordiske  Tilværelse.  Det  har  en  Mængde  Fornødenheder, 
som  nødvendigvis  maa  tilfredsstilles,  hvis  det  overhovedet  skal 
eksistere  og  befinde  sig  nogenlunde  vel.  Og  en  meget  stor  Del 
af  vor  Tid  og  vort  Arbejde  gaar  med  til  at  tilvejebringe  disse 
Fornødenheder.  Og  Legemet  er  en  fordringsfuld  Herre;  det  vil 
nødigt  nøjes  med  det  fornødne.  Det  kræver  en  vis  Grad  af  Ny- 
delse. Og  har  man  først  begyndt  at  give  efter  for  dette  Krav, 
saa  kræver  det  bestandig  mere  Nydelse.  Hvis  der  ikke  paa  en . 
eller  anden  Maade  bliver  sat  en  Stopper  for  Legemets  Nydel- 
seskrav,  saa  stiger  de  til  det  uhyre  og  urimelige  og  sætter  alle 
Hensyn  til  Side  for  at  komme  til  at  nyde  Livet.  Den  Beskaf- 
fenhed, vort  jordiske  Kødlegeme  har,  er  i  Virkeligheden  Skyld 
i  alle  de  Ulykker,  som  rammer  baade  os  selv  og  Samfundet. 
Den  gør  »Kampen  for  Tilværelsen«  til  en  Krig  mellem  Men- 
neske og  Menneske,  mellem  de  forskellige  Samfundsklasser, 
og  mellem  Nationerne.  Og  det  jordiske  Legeme  gør  det  en- 
kelte Menneskes  Liv  til  en  Kamp  mellem  Kød  og  Aand.  Det  er 
denne  Kamp,  Apostlen  Paulus  gribende  skildrer  i  Romerbre- 
vets 7.  Kapitel  18.  og  følgende  Vers,  naar  han  siger:  »Jeg  véd, 

at  i  mig,  det  vil  sige  i  mit  Kod,  bor  der  ikke  noget  godt.  Viljen 
har  jeg  vel,  men  at  udrette  det  gode  formaar  jeg  ikke;  thi  det 
gode,  som  jeg  vil,  det  gør  jeg  ikke;  men  det  onde,  som  jeg 
ikke  vil,  det  gør  jeg  ....  I  mit  indre  'Menneske  stemmer  jeg 
ganske  overens  med  Guds  Lov,  men  jeg  ser  en  anden  Lov  i 
mine  Lemmer.  —  Jeg  elendige  Menneske!  Hvem  skal  fri  mig 
fra  dette  Dødens  Legeme?« 

Og  saa  lærer  Kirken,  oven  i  Købet  den  saakaldte  aposto- 
liske Trosbekendelse,  at  vi  skal  tro  paa  »Kødets  Opstandelse«. 

Det  skal  nu  straks  siges,  at  det  lærer  Apostlen  Paulus  ikke. 
Han  var  paa  dette  Punkt  en  stor  Kætter.  Han  lærer  tvært- 
imod, at  der  er  en  absolut  Modsætning  mellem  vort  jordiske 
Legeme  og  Opstandelseslegemet:  »Det  jordiske  Legeme,«  siger 
han,  »saas  i  Forkrænkelighed,  det  opstaar  i  Uforkrænkelig  - 
hed.  Det  saas  i  Vanære,  det  opstaar  i  Herlighed.  Det  saas  i 
Skrøbelighed,  det  opstaar  i  Kraft.  Der  saas  et  sanseligt  Le- 
geme, der  opstaar  et  aandeligt  Legeme.  Der  er  et  sanseligt 
Legeme,  men  der  er  ogsaa  et  aandeligt  Legeme.«  (1.  Kor.  15: 
42.  følgende). 

Men  Kirken  lærer,  at  det  er  Kødet,  der  opstaar. 

Der  er  intet  Led  i  Trosbekendelsen,  som  jeg  nu  mindre 
kan  forlige  mig  med  end  dette.  Jeg  har  kunnet  forlige  mig 
med  det,  da  jeg  tog  det  tankeløst  paa  Kirkens  Autoritet.  Men 
nu,  da  jeg  har  lært  at  tænke  selvstændigt,  kan  jeg  ikke.  Jeg 
kan  forlige  mig  med  det  Led,  at  Jesus  er  »undfangen  ved 
Helligaanden  og  født  af  Jomfru  Maria«;  thi  skøndt  jeg  ikke 
tror,  at  det  bogstaveligt  er  gaaet  saadan  til,  saa  ligger  der  dog 
en  dyb  Sandhed  bag  disse  Ord,  nemlig  den,  at  ved  Jesu  Und- 
fangelse og  Fødsel  var  Guds  Aand  paa  en  ganske  særlig 
Maade  virksom.  Men  -»Kødets  Opstandelse«  kan  jeg  ikke  for- 
lige mig  med;  jeg  kan  ikke  se,  at  der  ligger  nogen  som  helst 
Sandhed  bagved  dette  Led,  men  kun  en  fuldkommen  fejlagtig 
Opfattelse  af  de  Vilkaar  vi  kommer  til  at  leve  under  i  det  hin- 
sidige Liv.  Hvis  det  var  »Kødet«,  der  opstod,  saa  skulde  vi  i 
det  hinsidige  Liv  begynde  forfra,  ikke  alene  paa  Striden  mel- 
lem Kød  og  Aand,  men  ogsaa  paa  hele  den  »Kamp  for  Til- 

væreisen«,  som  her  er  nødvendig  paa  Grund  af  vore  jordiske 
Legemers  Beskaffenhed,  og  som  volder  alle  de  Ulykker,  som 
gør  Jorden  til  et  temmelig  trist  Opholdssted. 

Jeg  tror  paa  Legemets  Opstandelse.  Men  det  Stof,  som  det 
nye  Legeme  er  dannet  af,  er  af  en  hel  anden  Natur  end  det 
jordiske  Legemes  Stof;  det  er,  som  Paulus  siger,  »et  aande- 
ligt  Legeme«.  —  Medens  Aanden  her  tildels  er  Legemets  Træl, 
saaledes  at  Menneskeaanden  endog  maa  finde  sig  i  at  gøre 
Opfindelser  og  finde  Midler  til  at  tilfredsstille  Legemets  tar- 
veligste og  urimeligste  Krav  til  Nydelse,  saa  vil  det  i  den 
hinsidige  Verden  være  Legemet,  der  er  Aandens  lydige  Red- 
skab. —  Det  er  muligt,  at  Legems-Typen  er  nogenlunde  den 
samme,  saa  vi  til  en  vis  Grad  kan  kende  os  selv  igen  og  gen- 
kendes af  andre,  men  der  er  ikke  en  Trævl,  ikke  en  Fiber, 
ikke  en  Nerve  tilbage  af  det  jordiske  Legeme.  Det  er  Støv  og 
Aske,  det  vender  tilbage  til  den  Jord,  hvortil  det  er  bundet, 
og  hvoraf  det  ernærede  sig.  —  En  anden  Sag  er,  om  det  ikke 
kan  komme  til  at  spille  en  Rolle  i  vor  hinsidige  Tilværelse, 
saaledes  at  vi  f.  Eks.  kommer  til  at  savne  det,  længes  efter  det. 
Men  det  kommer  jeg  maaske  senere  til  at  tale  om. 


DEN  ROMERSKE  KIRKE. 

(Af  Morten  A.  C.  Nicolaysen.) 

Den  romersk-katolske  Kirke  paaberaaber  sig  Myndighed 
fra  Gud.  Men  den  er  selvbestaltet,  hvilket  fremgaar  af  Hi- 
storien. Jeg  skal  i  denne  Forbindelse  tillade  mig  at  oversætte 
og  citere  en  historisk  Anmærkning  af  Ældste  J.  M.  Sjødahl  i 
»Juvenile  Instructor«  om  Romerkirkens  Oprindelse  og  Sty- 
relse, som  vil  overbevise  Læseren  om,  at  den  er  et  vildt  Skud 
—  en  Apostasi  uden  Fuldmagt  —  forskellig  fra  Ny  Testament 
Kirken,  som  blev  stiftet  og  organiseret  af  Jesus  Kristus  selv. 
Jesu  Kristi  Kirke  af  Sidste  Dages  Hellige,  som  dette  Skrift 
repræsenterer,  er  styret  efter  Ny  Testament  Kirkens  Mønster, 

idet  den  er  stiftet  i  Overensstemmelse  med  ny  Aabenbaring 
og  Fuldmagt  fra  Jesus  Kristus  selv,  som  lever  og  regerer  ved 
Faderens  højre  Haand,  hvorfra  han  har  Ret  til  at  komme 
igen,  som  han  sagde,  han  vilde,  og  er  bevidnet  af  de  store 
Martyrer.  De  store  Reformationskirker  fremstod  ifølge  men- 
neskelig Vilje  og  gør  ingen  Paastand  om  direkte  Fuldmagt  fra 
Kristus. 

Ældste  Sjødahl  skriver: 

»Paven  er  som  Roms  Biskop  Hovedet  for  den  romersk- 
katolske Kirke.  Han  gør  Fordring  paa  at  være  Kristi  Vikar  og 
hans  Viceregent  paa  Jorden  i  Henhold  til  lige  Efterfølgelse 
fra  Apostelen  Peter.  Paven  er  som  Moses  Hovedet,  medens 
Kardinalerne,  ligesom  de  halvfjerdsindstyve  dømmende  Æld- 
ster  i  Israel,  staar  under  ham. 

Kardinalerne  udgør  tre  Grader,  nemlig  Kardinal-Biskop- 
perne, Kardinal-Præsterne  og  Kardinal-Diakonerne. 

Disse  tre  Klasser  vilde  overfor  vore  egne  Medlemmer  af 
Kirken  bibringe  den  Forstaaelse,  at  Kardinalerne  bærer  det 
Aaronske  Præstedømme,  forudsat  de  var  bleven  ordineret, 
som  vi  forstaar  det,  i  Overensstemmelse  med  guddommelig 
Autoritet. 

Dannelsen  af  Kardinal-Embedet  var  en  senere  Idé  i  den 
romerske  Kirke.  Da  Biskoppen  af  Roms  Embedsforretninger 
forøgedes,  kaldte  han  andre  Biskopper  til  at  hjælpe  ham  i 
Udførelsen  af  hans  biskoppelige  Funktioner.  De  blev  kendt 
som  Kardinal-Biskopper.  De  gejstlige  ved  de  store  Kirker  i 
Konstantinopel,  Milan,  Ravenna,  Neapel  og  andre  Steder  blev 
paalagt  Opsynet  med  Præsterne  i  deres  Distrikter  og  at  afgøre 
Stridsspørgsmaal.  Disse  underordnede  Opsynsmænd  blev 
senere  kaldt  Kardinal-Præster.  For  de  Fattiges  Omsorg  blev 
Rom  tidligt  delt  i  syv  Distrikter,  og  over  hvert  af  dem  blev 
ansat  en  Diakon,  som  senere  blev  æret  med  Titlen  Kardinal- 
Diakon.  Denne  Kardinal-Organisation  voksede.  I  1587  var 
deres  Antal  70,  nemlig  seks  Kardinal-Biskopper,  50  Kardinal- 
Præster  og  14  Kardinal-Diakoner. 

De  var  i  Begyndelsen  kun  Medarbejdere  og  Raadgivere, 
men  ifølge  Pave  Nicolas  den  IFs  Forordning  overtog  de  Val- 
get af  Paverne  og  Kirkens  Styrelse,  naar  Pave -Tronen  var 
ledig.  Og  nu  kom  Tidspunktet,  da  deres  Rang  overfløj  baade 
Biskopper,  Ærkebiskopper  og  Patriarker.  De  paastaar  sig  at 
være  Apostlenes  Efterfølgere,  skønt  Apostlenes  Kvorum  kun 
bestod  af  tolv  i  Overensstemmelse  med  de  tolv  Israels  Stam- 
mer, medens  der  er  70  Kardinaler,  naar  dette  Kvorums  Tal 
er  fuldt. 

Den  romersk-katolske  Kirke  paastaar,  at  Apostlen  Peter  var 
Grundlæggeren  af  Kirken  i  Byen  Rom;  at  han  var  Biskop  af 
denne  Kirke  og  præsiderede  over  den  i  25  Aar,  og  at  hans 
Efterfølgere  ogsaa  indtraadte  efter  ham  som  Hovedet  for  hele 
Kirken.  Den  nylig  valgte  Pave,  Pius  XI,  siges  at  være  den 
160de  Pave  i  lige  Efterfølgelinje  fra  Apostlen  Peter.  Hans  Stil- 
ling og  Autoritet  beror  derfor  fuldstændig  paa  Sandheden  om 
St.  Peters  Forbindelse  med  den  tidlige  Kirke  i  Rom. 

Nu  er  det  et  Faktum,  at  det  aldrig  er  blevet  bevist,  at  Peter 
nogensinde  var  i  Rom.  Han  har  maaske  været  der.  Rimeligvis 
led  han  Martyrdøden  i  Rom  under  Kejser  Neros  Regering, 
men  der  er  intet  bestemt  historisk  Bevis  for  denne  Formod- 
ning. Det  er  derimod  en  absolut  Kendsgerning,  at  han  ikke 
var  Grundlæggeren  af  Kirken  i  Rom;  ejheller  levede  han  der 
i  25  Aar  eller  nogen  lignende  Tid.  Kirkehistorikerne  nævner 
Linus  som  den  første  Biskop  i  Rom.  Jeg  er  bekendt  med,  at 
Irenæus,  som  siges  at  have  besøgt  Rom  i  Aaret  177,  er  be- 
kendt for  den  Udtalelse,  at  Peter  og  Paulus  overdrog  Biskop- 
embedet til  Linus,  og  at  Katolikerne  opfatter  dette  paa  den 
Maade,  at  Linus  efterfulgte  Apostlen  Peter  i  Biskopembedet. 
Men  dette  er  meningsløst.  Det  er  mere  sandsynligt,  at  de  to 
Apostle,  hvis  de  var  i  Rom  paa  samme  Tid,  beskikkede  Linus 
til  Biskop.  Det  er  ogsaa  bevisligt,  at  Biskopperne  i  Rom,  skønt 
de  paa  et  meget  tidlig  Tidspunkt  beraabte  sig  paa  Overhøjhed 
over  andre  Biskopper,  blev  ihærdigt  imødegaaet  i  Aarhundre- 
der  af  deres  Kirkefæller  for  denne  Overhojhedsidé,  og  det  var 

ikke  indtil  efter  Pave  Gregory  den  Stores  Død  —  ca.  fem  Hun- 
drede Aar  efter  Peters  Tid  —  at  Romer-Paveembedets  Over- 
højhed blev  fuldt  ud  etableret.  Det  er  en  Historie  for  sig  selv. 

I  Aaret  603  sendte  Gregory  en  af  sine  Diakoner,  den  senere 
Pave  Bonifacius  den  III  til  Konstantinopel  for  at  repræsen- 
tere ham  ved  det  kejserlige  Hof.  Der  opstod  en  Revolution,  og 
Kejser  Maurice  flygtede.  En  af  hans  forræderiske  Generaler, 
Phocus,  tilranede  sig  Tronen.  Kejser  Maurice  og  hans  Familje 
blev  myrdet.  Den  pavelige  Udsending  understøttede  Phocus, 
og  da  han  selv  i  607  blev  ophøjet  til  Pave-Tronen,  returnerede 
Usurpatoren  Phocus  den  sledske  Høflighed.  Paa  Bonifacius' 
Forlangende  udstedte  Phocus  det  berømte  Dekret  mod  Cy- 
riacus,  Konstantinopels  Biskop,  som  omtvistede  den  romerske 
Paves  Overhøjhedspaastande,  i  hvilke  Paven  erklærede,  at 
»det  apostoliske  Sæde  af  den  velsignede  Apostel  Peter  skulde 
være  Hovedet  for  alle  Kirkerne«,  og  at  Titlen  »Universel  Bi- 
skop« udelukkende  tilhørte  Biskoppen  i  Rom.« 

I  Jesu  Kristi  Kirke  af  Sidste  Dages  Hellige  er  der  tre 
styrende  Afdelinger.  Først:  Tre  præsiderende  Højpræster,  som 
eventuelt  er  udgaaet  fra  de  tolv  Apostles  Kvorum.  Dernæst: 
De  tolv  Apostles  Kvorum  eller  Raad.  Andet:  Tre  præside- 
rende Højpræster  og  et  Højraad  af  Tolv  over  en  Stav  (Stift); 
svarer  i  Danmark  til  flere  Pastoralsogne.  Tredje:  Tre  præ- 
siderende Højpræster  (Biskoppen  og  hans  to  Raadgivere)  over 
hvert  Ward,  der  i  Danmark  svarer  til  et  Pastoralsogn;  og 
hvert  Sogn  er  igen  inddelt  i  Distrikter  med  Lærere  over  hvert 
Distrikt,  som  staar  under  Biskoppens  Tilsyn.  Det  vil  ikke 
være  nødvendigt  her  at  komme  nærmere  ind  paa  Enkelt- 
hederne i  hele  Kirkeorganisationens  funktionerende  Legeme, 
men  de,  som  læser,  i  det  Ny  Testamente  om  en  Biskops  Em- 
bede, vil  let  opdage,  at  det  er  vidt  forskelligt  fra  en  Apostels. 
Man  vil  ogsaa  lægge  Mærke  til  i  det  Ny  Testamente,  at  Apost- 
lene Peter,  Jakob  og  Johannes  i  Jerusalem  blev  set  op  til  som 
de  tre  præsiderende  Brødre  i  Kirken. 

ZIONS  SANG. 

I  Morgengry  er  Sang  paany 

i  Skovens  høje  Sale.  — 

Sol  gaar  sin  Gang  paa  Himlens  Fang, 

til  den  mod  Aften  dale. 

Og  Jubelkor  nu  over  Jord 

er  Dagens  skønne  Virke; 

vor  Gud  er  stor,  og  Sandheds  Ord 

er  Smykket  i  hans  Kirke. 

I  Nord  og  Syd  er  Fred  og  Fryd 
blandt  Zions  Børneskare; 
vort  skønne  Haab  og  Tro  og  Daab 
vor  Fremtid  vil  bevare. 

Paa  Børnevis  til  Herrens  Pris 
nu  stemmes  Zions  Sange; 
og  Fredens  Kaar  et  tusind  Aar 
genlyder  nu  til  mange. 

Thi  der  er  sagt:  »En  evig  Pagt 
er  stiftet  nu  paa  Jorden 
af  Himlens  Gud  til  Frelse  ud 
og  Præstedømmets  Orden.« 

Modtag  Din  Daab,  og  vend  Dit  Haab 
mod  det,  som  aldrig  briste; 
ved  Zions  Barm  er  Glæden  varm, 
Du  skal  den  aldrig  miste. 

Walther  Muller. 

